Kovesi a depus jurământul la Parchetul European și a garantat că nu va urma "instrucţiuni de la altă persoană sau entitate externă" instituției.
Laura Codruţa Kovesi a depus jurământul azi. Românca este primul şef al Parchetului European. Parchetul European își începe activitatea.
Laura Codruţa Kovesi a depus jurământul în calitate de şef al Parchetului European și devine primul conducător al instituției înființate de UE. În prezent, la Parchet se fac ultimele pregătiri pentru deschiderea activității.Laura Codruţa Kovesi a depus jurământul în faţa Curţii de Justiţie a Uniunii Europene, în calitate de şef al Parchetului European. Fosta şefă DNA a jurat să nu urmeze instrucţiuni de la alte persoane sau entităţi."Jur solemn să fiu complet independentă în îndeplinirea responsabilităţilor mele în interesul Uniunii Europene şi să nu caut şi sau să urmez instrucţiuni de la altă persoane sau entitate externă Parchetului European. Mă angajez mai departe să mă supun datoriei de confidenţialitate în privinţa informaţiilor deţinute de Parchetul European", a spus Kovesi în discursul ei.Încă de anul trecut, Parchetul European este în curs de operaţionalizare. Recent, ministrul Justiţiei Cătălin Predoiu a anunţat că i-a propus Laurei Codruţa Kovesi 10 procurori pentru Parchetul European. Potrivit unor surse, Kovesi a cerut, însă, peste 20 de procurori.Pe de altă parte, într-un răspuns transmis la solicitarea MEDIAFAX-Aleph News, Tine Hollevoet, purtătorul de cuvânt al Parchetului European, nu a putut preciza motivul solicitării acestui număr de procurori."Negocierile sunt în desfăşurare. Pentru a nu afecta discuţiile, nu vom merge în detaliu", a spus Hollevoet.